EkBass/fiwiki-20250220-pages-articles huggingface dataset:
Gennadi Kuprijanov

Gennadi Nikolajevitš Kuprijanov (; ) oli neuvostoliittolainen poliitikko. ==Elämäkerta== Gennadi Kuprijanov syntyi talonpojan perheeseen Rylon kylässä, Kostroman läänin Soligalitšin kihlakunnassa. Hän kävi neljä luokkaa koulua ja työskenteli kirvesmiehenä. Vuosina 1925–1927 hän opiskeli Kostroman neuvostopuoluekoulussa ja liittyi vuonna 1926 NKP(b):hen. Vuosina 1927–1932 Kuprijanov työskenteli opettajana, Soligalitšin piirin kansanvalistusosaston johtajana ja NKP(b):n piirikomitean osastonjohtajana. Vuosina 1932–1935 hän opiskeli Leningradin Kommunistisessa yliopistossa. Vuosina 1935–1938 Kuprijanov toimi puoluetehtävissä Leningradissa: aluksi Džeržinskin piirikomitean kouluttajana ja osastonjohtajana ja myöhemmin Kuibyševin piirikomitean ensimmäisenä sihteerinä. Vuonna 1938 Kuprijanov komennettiin Neuvosto-Karjalaan, jossa hänet valittiin NKP(b):n aluekomitean ensimmäiseksi sihteeriksi. Hän kuului Karjalan tasavallan NKVD:n erikoiskolmikkoon, jonka tehtävänä oli tarkastaa vangittujen vähemmistökansojen edustajien tuomiot. Vuosina 1940–1950 hän toimi Karjalais-suomalaisen neuvostotasavallan kommunistipuolueen keskuskomitean ensimmäisenä sihteerinä. Jatkosodan aikana Kuprijanov osallistui kenraalimajurina Karjalan rintaman sotaneuvoston työhön. Ennen työläisten ja talonpoikien puna-armeijan henkilökohtaisten sotilasarvojen palauttamista Kuprijanov oli toiminut prikaati- ja divisioonakomissaarina. Tietokirjailija Veikko Erkkilän tutkimusten mukaan Kuprijanov antoi jatkosodan aikana määräyksen suorittaa partisaani-iskuja siviilikohteisiin Suomessa.Tapani Leisti: Partisaanit murhasivat Suomessa lapsia ja naisia, yhteensä yli 150 siviiliä – tietokirjailija selvitti, kuka antoi käskyn julmuuksiin Yle 21.10.2021. Viitattu 18.11.2021. Sodan jälkeen Kuprijanov vaikutti siihen, että Leningradin alueelta karkotetut inkerinsuomalaiset saivat vuonna 1949 luvan muuttaa Karjalan tasavaltaan. Kuprijanov vangittiin vuoden 1950 alussa muiden Karjalais-suomalaisen tasavallan johtohenkilöiden kanssa osana niin sanottua Leningradin juttua. Hänet armahdettiin vuonna 1956 ja julistettiin seuraavana vuonna syyttömäksi. Vankilassa Kuprijanov tutustui kertomansa mukaan Raoul Wallenbergiin, jonka hän tapasi vankikuljetuksissa vuosina 1953 ja 1955 ja hammaslääkärissä vuonna 1956. Vuosina 1957–1966 Kuprijanov työskenteli Puškinin palatsi- ja puistoalueen johtajana. Hänet on palkittu Leninin kunniamerkillä (kahdesti) sekä Punaisen lipun, Isänmaallisen sodan ja Työn punaisen lipun kunniamerkeillä. == Kirjallinen tuotanto == Kuprijanov julkaisi ainakin kaksi kirjaa, jotka käsittelivät hänen sota-ajan kokemuksiaan: * * * Hänen käsikirjoituksiaan säilytetään Karjalan tasavallan kansallisarkistossa. == Lähteet == Luokka:Neuvostoliittolaiset poliitikot Luokka:Neuvostoliittolaiset kenraalit Luokka:Vuonna 1905 syntyneet Luokka:Vuonna 1979 kuolleet Luokka:99.3 Yhteiskuntaelämän edustajat
George Fonder

George Fonder (22. kesäkuuta 1917 Elmhurst, Pennsylvania, Yhdysvallat – 14. kesäkuuta 1958 Hatfield, Pennsylvania) oli yhdysvaltalainen Indianapolis 500 -kuljettaja. Hän osallistui kolmeen Indianapolis 500 -kilpailuun vuosina 1949, 1952 ja 1954. Vuoden 1952 kilpailussa hän oli 15:s. Fonder kuoli midget car -kilpailussa vuonna 1958. == Lähteet == Luokka:Moottoriurheilussa surmansa saaneet kuljettajat Luokka:Yhdysvaltalaiset Formula 1 -kuljettajat Luokka:Vuonna 1917 syntyneet Luokka:Vuonna 1958 kuolleet
Carl Forberg

Carl Forberg (4. maaliskuuta 1911 Omaha Nebraska – 17. tammikuuta 2000 Brownsburg Indiana) oli yhdysvaltalainen moottoriurheilija. Hän osallistui vuoden 1951 Indianapolis 500 -kilpailuun, jossa oli seitsemäs pistesijojen ulkopuolella. Hän ei kuitenkaan saanut Vuoden tulokas -palkintoa. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1911 syntyneet Luokka:Vuonna 2000 kuolleet
Klaara

Klaara ja Klara ovat naisen etunimiä, jotka johtuvat latinan puhdasta tai kirkasta tarkoittavasta sanasta clara. Vuoden 2019 loppuun mennessä Suomessa on rekisteröity 669 Klaara- ja 716 Klara-nimen saanutta henkilöä. ==Tunnettuja Klaaroja ja Klaroja== * Klara Apotekar (s. 1997), slovenialainen judoka * Klaara Assisilainen (1194–1253), klarissalaisen sääntökunnan perustaja, pyhimys * Klara Bühl (s. 2000), saksalainen jalkapalloilija * Klára Dobrev (s. 1972), unkarilainen poliitikko ja europarlamentaarikko * Klára Dostálová (s. 1971), tšekkiläinen poliitikko ja ministeri * Klara Guseva (1937–2009), neuvostoliittolainen pikaluistelija ja olympiavoittaja * Klara Hitler, o.s. Pölzl (1860–1907), Adolf Hitlerin äiti * Klaara Höglund (s. 2014/2015), suomalainen lapsinäyttelijä * Klara Johanson (1875–1948), ruotsalainen esseisti ja kirjallisuuskriitikko * Klára Koukalová, aik. Zakopalová (s. 1982), tšekkiläinen tennispelaaja * Klára Křížová (s. 1989), tšekkiläinen alppihiihtäjä * Klára Körmendi (s. 1944), unkarilainen pianisti * Klara Lindh (1877–1914), ruotsalainen äänioikeutta naisille vaatinut aktivisti * Klára Peslarová (s. 1996), tšekkiläinen jääkiekkomaalivahti * Klára Rajnai (s. 1953), unkarilainen ratameloja ==Kuvitteellisia Klaaroja ja Klaroja== * Klaara, Vihtorin vaimo George McManusin sarjakuvassa Vihtori ja Klaara * Klaara Kotko (Clara Cluck), Walt Disneyn sarjakuvissa * Klaara-vaunu, rautatievaunu Wilbert Awdryn kirjasarjassa The Railway Series ja siihen perustuvassa tv-sarjassa Tuomas Veturi * Klara, Pokémon ==Lähteet== Luokka:Etunimet
Jiří Hradil

Jiří Hradil (s. 1986) on tšekkiläinen pyöräsuunnistaja. Seuratasolla hän edustaa SKOB Zlíniä. Ostródan MM-kilpailuissa 2008 Hradil voitti hopeaa sprintistä. Samana vuonna Nidan EM-kilpailuissa hän voitti viestipronssia joukkuetovereinaan Radek Laciga ja Jan Lauerman. Ben Shemenin MM-kilpailuissa 2009 hän voitti hopeaa keskimatkalta ja viestistä. Viestissä hänen kanssaan pyöräsuunnistivat Radek Laciga ja Lubomír Tomeček. ==Lähteet== Luokka:Tšekkiläiset pyöräsuunnistajat Luokka:Vuonna 1986 syntyneet Luokka:Elävät henkilöt
Marjut

Marjut on suomalainen naisen etunimi, Marja-nimen muunnelma. Suomenkielisen kalenterin mukaan Marjutin nimipäivää vietetään 15. elokuuta. Nimi on ollut kalenterissa vuodesta 1964 lähtien. Vuoden 2019 loppuun mennessä nimi Marjut on annettu 14 505 henkilölle. Nimeä Marjut voidaan taivuttaa kahdella tavalla: samoin kuin t-loppuisia nomineja suomessa yleensä (esim. Marjuen, vrt. kevyen, kätkyen, ohuen, oluen) tai niin, että vartalona on Marjuti- (esim. Marjutin).Nykysuomen käsikirja == Tunnettuja Marjut-nimisiä == *Marjut Ahokas, Ilomantsin kunnanjohtaja *Marjut Aikio, sosiolingvistiikan ja saamelaisen kulttuurin tutkija, professori ja tietokirjailija *Marjut Hannula, laulaja ja laulupedagogi *Marjut Heinonen, skeet-ampuja *Marjut Helminen, toimittaja ja kirjailija *Marjut Hjelt, toimittaja ja kirjailija, kansanperinteen tutkija *Marjut Jokela, Korkeimman oikeuden jäsen, oikeusneuvos *Marjut Jyrkinen, sukupuolentutkimuksen professori *Marjut Kinnunen, salibandyn pelaaja *Marjut Komulainen, näyttelijä, käsikirjoittaja ja elokuvaohjaaja *Marjut Köpsi, o.s. Kaarilahti, terveydenhoitaja ja Kokoomuksen ent. kansanedustaja *Marjut Lindberg, Helsingin Sanomien pääkirjoitustoimittaja *Marjut Maristo, näyttelijä *Marjut Pippola, aitajuoksija *Marjut Rimminen, animaatiotaiteilija *Marjut Rolig (o.s. Lukkarinen), kilpahiihtäjä, olympiavoittaja *Marjut Sariola, näyttelijä *Marjut Tynkkynen, harmonikkataiteilija *Marjut Töyli, aitajuoksija ==Lähteet== Luokka:Etunimet
Aarne Erävaara

Aarne Erasti (nimi vuoteen 1959 Aarre Jalo Engelberg, käytti kirjailijanimeä Aarne Erävaara; 24. tammikuuta 1913 Hausjärvi – 20. huhtikuuta 1970 Helsinki) oli suomalainen kirjailija ja kääntäjä. Erasti suomensi useita George Goodchildin salapoliisiromaaneja vuosina 1940–1943 A. J. Engelbergin nimellä. Vuonna 1945 hän suomensi myös Willy Brandtin teoksen Millainen maailmanrauha? (Fennia 1945, uusi näköispainos Suomen sosialidemokraattinen puolue 1982). == Teoksia == * Armeijan nuorin vänrikki. Seikkailukertomus sodasta. Poikien seikkailukirjasto 94. Otava 1941, 2. painos 1942 == Suomennoksia == Nimellä A. J. Engelberg: * David Hume : Keskiyö : salapoliisiromaani. Otava 1939, 2. painos 1962 (alkuteos Midnight's Last Bow) * George Goodchild : Pelikentän murhenäytelmä. Scotland Yard sarja 2. Otava 1940 (alkuteos Death on the Centre Court) * George Goodchild : Kiristäjä : salapoliisiromaani. Scotland Yard sarja 5. Otava 1941 * George Goodchild : Kuoleman kynnyksellä : salapoliisiromaani. Scotland Yard sarja 6. Otava 1941 * George Goodchild : Mc Lean ja mestarivakooja : salapoliisiromaani. Scotland Yard sarja 3. Otava 1941 * George Goodchild : Mc Lean ja vääränrahantekijät : salapoliisiromaani. Scotland Yard sarja 4. Otava 1941 * George Goodchild : Huomio, komissaari Mc Lean : salapoliisiromaani. Scotland Yard sarja 7. Otava 1942 * George Goodchild : Mc Lean yksityisetsivänä : salapoliisiromaani. Scotland Yard sarja 8. Otava 1942 * George Goodchild : Mc Leanin voitto : salapoliisiromaani. Scotland Yard sarja 9. Otava 1942 * George Goodchild : Mc Leanin satimessa : salapoliisiromaani. Scotland Yard sarja 10. Otava 1943 * Willy Brandt : Millainen maailmanrauha?. Fennia, Helsinki 1945, näköispainos Suomen sosialidemokraattinen puolue, Helsinki 1982 == Lähteet == * Suomen kirjailijat-tietokanta (Arkistoitu versio) * Aarne Erävaara Kirjasammossa Luokka:Suomalaiset kirjailijat Luokka:Suomentajat Luokka:Vuonna 1913 syntyneet Luokka:Vuonna 1970 kuolleet
Salainen lainsäädäntö

Salainen lainsäädäntö tarkoittaa sellaista virallista oikeuslähdeaineistoa, joka periaatteessa on tarvitsijoiden saatavissa, mutta käytännössä sen käyttö on vaikeaa. Käytön vaikeus voi aiheutua ajallisista, alueellisista, kielellisistä, sisällöllisistä, taloudellisista tai teknisistä syistä. Tässä yhteydessä lainsäädäntö tarkoittaa laajempaa käsitettä kuin säädökset. Salaisen lainsäädännön piiriin kuuluu myös oikeuskäytäntö, jota ei voi ennakoida perehtymällä säädöstekstiin. Tällöin tarkoitetaan oikeastaan ymmärrettävyyttä, josta on kyse silloinkin, kun säädöksen sanamuoto ja perustelut eivät vastaa toisiaan. Oikeuslähteiden saatavuus, tavoitettavuus ja ymmärrettävyys ovat keskeisiä periaatteita kehitettäessä oikeusvaltion oikeudellista tietovarantoa.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa VII palstat 1055–1057. Salaisen lainsäädännön välttäminen on keskeinen tunnusmerkki arvioitaessa oikeudellista tiedonsaantia. Oikeudellisessa informaatiolähdeopissa pidetään tärkeänä, että viralliset oikeuslähteet ovat saatavilla sekä julkaisuina että ajantasaisina toimitteina tietoverkoissa maan virallisilla kielillä. Nykyaikaisen yhteiskunnan oikeudenmukaisuuskäsitys vaatii säädösten julkaisemista ennen niiden voimaantuloa. Suomen perustuslain 79 pykälän mukaan laki voi tulla voimaan samana päivänä kuin se julkaistaan. Tämä ei kuitenkaan ole hyvän lainsäädäntötavan mukaista, sillä sen periaatteisiin kuuluu lakien julkaiseminen niin ajoissa, että niihin voi perehtyä ennen voimaantuloa. Salaisesta lainsäädännöstä on kyse myös silloin, jos lainvalmistelujulkaisut eivät ole asianmukaisesti saatavilla. Oikeuslähteen käyttö voi vinoutua, jos lehdistötiedote tarjotaan saataville paljon ennen päätöksen tai sen tiivistelmän käyttöön antamista. Lehdistötiedotteet eivät luo oikeutta, vaan ne ainoastaan hahmottelevat oikeuden olemusta. Tällaisia ongelmia saattaa ilmetä etenkin viranomaisten päätösviestinnässä. ==Lähteet== Luokka:Oikeustiede
Lucas Belvaux

Lucas Belvaux (s. 14. marraskuuta 1961 Namur, Belgia) on belgialainen elokuvaohjaaja. Belvaux on tehnyt elokuvatrilogian Cavale (jännitys, 2002), Un Couple Èpatant (komedia, 2002), ja Après la vie (melodraama, 2002). Esittämällä trilogian osissa samat tapahtumat kolmesta eri näkökulmasta hän pyrkii eri lajityyppien avulla hahmottamaan elokuvan olemustaFilmiopas, Telvis.fiFacecouncil.org . Belvaux'lla on tekeillä elokuva Rapt ranskalaisen paronin ja yritysjohtajan Édouard-Jean Empainin kidnappauksesta vuonna 1978Unifrance.org. Belvaux'n veli oli ohjaaja Rémy Belvaux. Hänen toinen veljensä Bruno Belvaux on kirjailija. == Lähteet == == Aiheesta muualla == * Luokka:Belgialaiset elokuvaohjaajat Luokka:Vuonna 1961 syntyneet Luokka:Elävät henkilöt
Olavi Veenkivi

Arvi Pirttiperä, kirjailijanimi Olavi Veenkivi (21. toukokuuta 1902 Nivala – 20. maaliskuuta 1970 Kemi) oli suomalainen työmies ja kirjailija. Pirttiperän vanhemmat olivat talollinen Juho Pirttiperä ja Emma Maria Pylkkö. Hän osallistui jo 15-vuotiaana Suomen sisällissotaan taistellen valkoisten joukoissa Tampereella, Kämärässä ja Viipurissa. Pirttiperä osallistui myös Viron vapaussotaan. Sodan jälkeen hän muutti 1923 Kemin maalaiskuntaan. Pirttiperän pääteos on vuonna 1938 ilmestynyt romaani Köyhän lapsen isänmaa, jonka päähenkilönä olleen köyhän nivalalaisen torpanpojan vaiheet perustuivat pitkälti hänen omiin elämänvaiheisiinsa. Pirttiperä kirjoitti myös omalla nimellään runoja, joita hän julkaisi lehdissä sekä omakustanteena. == Teoksia == * Köyhän lapsen isänmaa, romaani. Gummerus 1938 (nimellä Olavi Veenkivi) * Lammasmaista tarinaa, kertomus, teoksessa Kotiseutumme Nivala, toimittanut Ilmari Luhtasela. Ylivieska 1961 * Kotiseutu, runo, teoksessa Nivalakirja IV. 1965 * Runoja. Omakustanne, Kemi 1969 == Lähteet == * Suomen kirjailijat- tietokanta * Kirjastovirma henkilögalleria: Arvi Pirttiperä Luokka:Suomalaiset kirjailijat Luokka:Suomen sisällissodan valkoiset Luokka:Vuonna 1902 syntyneet Luokka:Vuonna 1970 kuolleet
Nautintaniitty

Nautintaniitty on aiemmin käytetty nimitys puuttomasta, ruohoa kasvavasta maa- alueesta, joka ennen isojakoa kuului maatilaan, mutta jota isojaossa ei otettu mukaan talon tiluksiin. Isojaossa nautintaniitty jätettiin hallintaoikeuden perusteella tilaan kuuluvaksi joko määräajaksi tai siihen saakka, kun valtio katsoi tarvitsevansa aluetta muuhun tarkoitukseen. Niitty kuului valtiolle ja se sijaitsi tavallisesti valtion maiden keskellä. Maa-alueen oli raivannut niityksi torppari ja se saattoi sijaita kaukanakin hänen asunnostaan. Kun torppa muodostettiin itsenäiseksi asutustilaksi, torppa sai määrävuodet korjata niityn sadon. Nautintaniitty-nimitystä käytettiin myös Tornionjoen saarissa olleista niityistä, joiden nautintaoikeus järjestettiin Haminan rauhan jälkeen. Tällöin suomalaiset saivat pysyvän hallintaoikeuden 37 Ruotsille kuuluvaan saaren tiluksiin ja ruotsalaiset 15 Suomelle kuuluvan saaren tiluksiin. ==Lähteet== Luokka:Oikeushistoria Luokka:Maanmittaus Luokka:Suomen asutus- ja yhteiskuntahistoria
Uiva patteri

Uiva patteri on aiemmin käytössä ollut voimakkaalla tykkiryhmällä (patterilla) aseistettu laiva, lautta tai muu alus. Uivan patterin tehtävänä oli tulittaa meren puolelta rannikkolinnoitteita. Alankomaiden vapaussodassa 1500- ja 1600-luvulla uivien patterien alustoina käytettiin vanhojen alusten runkoja. Uivat patterit korvattiin matalilla tykkiveneillä 1800-luvun alkupuolella, ja vuodesta 1853 lähtien alettiin käyttää panssarilaivoja.Tietosanakirja, osa 10, sivu 143, Tietosanakirja-osakeyhtiö 1909–1919. ==Lähteet== *
Riku Sarkola

Riku Jalmari Sarkola (24. maaliskuuta 1910 Helsinki – 8. heinäkuuta 1970) oli suomalainen prosaisti ja runoilija. ==Henkilöhistoria== Sarkolan vanhemmat olivat maanmittari Jalmari Sarkola ja Tyyne Maria Liukkonen. Sarkola oli naimisissa kaksi kertaa; hänen ensimmäinen puolisonsa 1938–1948 oli puhelinvirkailija Elsa Linnea Sjöblom. Toisen kerran hän avioitui 1950. Sarkolalla oli kolme lasta ensimmäisestä avioliitosta; yksi heistä on näyttelijä ja teatterinjohtaja Asko Sarkola. Hän pääsi 1926 keskikoulusta ja toimi sitten Tietoteos Oy:n kustannusvirkailijana 1933–1937, Sotainvaliidi- lehden toimitussihteerinä 1946–1952 sekä toimittajana Valojuova-lehdessä 1945–1946 ja Finlandia-kuvassa 1947–1948. ==Kirjallinen tuotanto== ===Keskeisiä teoksia=== Sarkolan parhaimpina teoksina pidetään kolmea 1930-luvulla ilmestynyttä romaania, Tanssiaisten jälkeen (1931), Mies, joka rakasti elämää (1937) ja Mitään ei voi salata (1938). Viimeksi Sarkola julkaisi 1960 selvityksen säveltäjä Toivo Kuulan viimeisistä vaiheista Viipurin seurahuoneella 1918. === Teoksia === * Säikähtyneitä pilviä: Runoja. Otava 1931 * Tanssiaisten jälkeen: Romaani. Otava 1931 * Enkelten kiusaaja: Romaani. Otava 1932 * Mies, joka rakasti elämää: Romaani. Gummerus 1937 * Mitään ei voi salata: Romaani. WSOY 1938 * Pelastus. Suomen säästöpankkiliiton kirjasia n:o 1. Vammala 1938 * Ratkaiseva hetki. Suomen säästöpankkiliiton kirjasia n:o 3. Vammala 1938 * Antti maailmanomistaja: Romaani. WSOY 1943 * Taivaan kartanon lasikuisti. Suomen kirja. Helsinki 1945 * Lumivaltakunta. Lastenkirja. Kuvat Onni Mansnerus. Kuvataide. Helsinki 1952 * Tuupovaarasta Tukholmaan: Petsamon Pekan ihmeellinen matka. WSOY 1955 * Sosiaalinen asunnontuotanto oy SATO 1940–1960. Sosiaalinen asunnontuotanto oy SATO, Helsinki 1960 * Suomen rakennustyönantajaliitto 1920–1960. Suomen rakennustyönantajaliitto, Helsinki 1960 * Toivo Kuulan matkanpää: Murhenäytelmä Viipurissa 1918. Helsinki 1960 == Lähteet == * Suomen kirjailijat -tietokanta. * Sarkola, Riku. Kuka kukin on 1954, s. 767. Projekt Runeberg. * Sarkola, Asko. Kuka kukin on 1978, s. 870. Projekt Runeberg. ===Viitteet=== Luokka:Suomalaiset kirjailijat Luokka: Suomalaiset runoilijat Luokka: Suomalaiset lasten- ja nuortenkirjailijat Luokka: Suomalaiset tietokirjailijat Luokka: Suomalaiset kustannustoimittajat Luokka: Suomalaiset toimittajat Luokka:Vuonna 1910 syntyneet Luokka:Vuonna 1970 kuolleet
Arpominen (ennustaminen)

Arpominen oli tulevien tai salattujen asioiden ennustamista, jonka suoritti arpoja, noita tai tietäjä arpakannuksen, noitarummun tai jonkin muun taikaesineen avulla. Roomalainen historioitsija Tacitus kertoo germaanien leikanneen hedelmäpuiden oksista palasia, jotka varustettiin tietyin merkein. Palaset viskattiin sattumanvaraisesti valkoiselle liinalle, josta perheenisä rukouksia lausuen valitsi kolme palasta, ja ennusti niissä olevien merkkien perusteella. Arkkipiispa Makari (1482–1563) antoi 1533 tsaari Vasili Iivananpojalle kertomuksen, jonka mukaan Inkerinmaan tšuudit ja inkerikot pitivät yhteisöissään arpojaksi kutsumaansa henkilöä. Arpoja oli arpomiseen perehtynyt tavallinen henkilö, joka muun muassa antoi lapsille nimet. == Arpominen Suomessa == Suomessa, Itä-Karjalassa ja Liettuassa arvottiin usein seulalla. Arvottaessa lausuttiin arpasanat eli tietty arpomiseen liittyvä loitsu. Saamelaiset käyttivät arpanaan messinkistä eläimenkuvaa, neliömäistä luulevyä tai renkaita. Arpa asetettiin noitarummulle ja rumpua lyötiin päristimellä. Rummun kalvolla liikkunut arpa pysähtyi jonkin kuvion kohdalle, jolloin kuviosta voitiin päätellä ennustuksen sisältö. Toinen Suomessa käytetty tapa oli pärepuikoista ennustaminen. Siinä valmistettiin aluksi kourallinen puupuikkoja, joihin jokaiseen tehtiin oma merkki. Arpasanoja lausuen joukosta valittiin yksi puikko, jonka merkistä pääteltiin tapahtumien kulku. Muita arpomistapoja oli terälehtien irti nykäisy päivänkakkarasta. Terälehdille oli etukäteen annettu eri merkitys. Sulatettua tinaa saatettiin valaa veteen ja ennustaa valun muodoista. Myös viinan helmeilystä ja kahvinporoista voitiin ennustaa. Kalevalassa Pohjolan emäntä neuvoi Pohjan piikaa arpomisessa. Kyläilemään tulevien vieraiden asia voitiin ennustaa panemalla pihlajaisia puita tuleen. Jos puista vuoti vettä, niin Pohjolassa saatiin elää rauhassa. Jos puista vuoti verta, niin sota oli tulossa. Jos puut vuotivat mettä, niin saapuvat vieraat olivat kosijoita.Kalevala 18:561–584. == Lähteet == Luokka:Ennustaminen
Vampire

Vampire viittaa muun muassa seuraaviin: * De Havilland Vampire, Britannian kuninkaallisten ilmavoimien toinen suihkumoottoreilla varustettu lentokone toisen maailmansodan aikana *Tanz der Vampire, musikaali * Vampire: The Masquerade, roolipelisarja ** Vampire: The Masquerade – Redemption, videopeli ** Vampire: The Masquerade – Bloodlines, videopeli * Vampire: The Eternal Struggle, White Wolf-yhtiön julkaisema keräilykorttipeli ;Australian laivasto * HMAS Vampire (D68), V-luokan laivueenjohtaja * HMAS Vampire (D11), Daring- luokan hävittäjä ;Britannian kuninkaallinen laivasto * HMS Vampire (D68), V-luokan laivueenjohtaja * HMS Vampire (P72), V-luokan sukellusvene ==Katso myös== * Vampyyri
Kielirisa

Kielirisat (), joita on 2 kappaletta, sijaitsevat kielen takaosassa. Risa koostuu imukudoksesta, jota peittää kerrostunut levyepiteeli. ==Kuvia== Image:Gray1014.png |Kielirisat eivät näkyvissä, mutta olisivat aivan kielen juuressa. Image:Gray605.png | Kielen imujärjestelmä. ==Katso myös== * Kitarisa * Nielurisa * Korvatorven risa Luokka:Anatomia
Jérémie Gillmann

Jérémie Gillmann (s. 1976) on ranskalainen pyöräsuunnistaja ja maailmanmestari. Seuratasolla hän edustaa CO Colmaria. Fontainebleaun MM- kilpailuissa 2002 Gillmann voitti hopeaa pitkällä matkalla ja pronssia sprintissä. Banská Bystrican MM-kilpailuissa 2005 hän voitti viestihopeaa Matthieu Barthelemyn ja Stéphane Toussaintin kanssa. Nové Město na Moravěn MM- kilpailuissa 2007 hän voitti viestikultaa kahden vuoden takaisella hopeajoukkueella sekä hopeaa keskimatkalta ja sprintistä. EM-kilpailuista Gillmann on voittanut yhden hopean ja kaksi pronssia. ==Lähteet== Luokka:Ranskalaiset pyöräsuunnistajat Luokka:Vuonna 1976 syntyneet Luokka:Elävät henkilöt
Nukkasammalet

Nukkasammalet (Dicranella) ovat lehtisammalten suku, johon kuuluu 10 Suomessa kasvavaa lajia. == Suomessa kasvavat nukkasammallajit == * Dicranella cerviculata - ojanukkasammal * Dicranella crispa - tuppinukkasammal * Dicranella grevilleana - uurrenukkasammal * Dicranella heteromalla - törmänukkasammal * Dicranella humilis - rantanukkasammal * Dicranella rufescens - ruskonukkasammal * Dicranella schreberiana - törrönukkasammal * Dicranella staphylina - peltonukkasammal * Dicranella subulata - äimänukkasammal * Dicranella varia - keltanukkasammal == Lähteet == == Aiheesta muualla == *ITIS: Dicranella Luokka:Kynsisammalet (heimo)
Koiviston sopimus

Koiviston sopimus oli Saksan keisari Vilhelm II:n ja Venäjän keisari Nikolai II:n vuonna 1905 solmima henkilökohtainen puolustussopimus. Sopimus oli tähdätty Britanniaa vastaan, ja siihen oli tarkoitus saada mukaan muutkin Manner-Euroopan maat. Sopimus raukesi, kun Saksan ja Venäjän ulkopoliittiset johdot vastustivat sitä. Sanamuoto julkaistiin 1917.Otavan Iso tietosanakirja, Otava 1968, osa 4, p. 1189 Venäjän puolelta sen hylkäsi ulkoministerinä tuolloin ollut Vladimir Lamzdorf, joka tiesi sen vaarantavan suhteita muihin ulkovaltoihin, etenkin RanskaanFacta 2001 WSOY 1984 9. osa, palsta 591. Sopimus solmittiin Koivistonsaaristossa Suomenlahden merialueella 25. heinäkuuta – 26. heinäkuuta 1905. Vilhelm II saapui paikalle Viipurinlahdelta keisarillisella huvipurrellaan Hohenzollernilla ja Nikolai II Standardilla. Sopimusta ei ratifioitu, ja se kaatui sekä Venäjän että Saksan ulkopoliittisen johdon vastustukseen.Vuosisatamme kronikka, vuosi 1905, Koiviston sopimus allekirjoitetaan, s. 70, Gummerus, 1987 == Lähteet == Luokka:Venäjän keisarikunta Luokka:Saksan keisarikunta Luokka:Saksan poliittinen historia Luokka:Koivisto Luokka:1905
Skindred

Skindred on Walesin Newportissa vuonna 1998 perustettu rock-yhtye. Skindredin musiikillinen tyyli sekoittaa heavy metallia, punk rockia ja reggaeta. Itse yhtye nimittää tyyliään "Ragga metallina". Yhtye on esiintynyt Suomessa kolmesti, 2010 Helsingin Tavastialla ja kesällä 2019 Hyvinkään Rockfest sekä Tampereen Sauna Open Air Festivaaleilla. ==Jäsenet== * Benji Webbe – laulu (1998-) * Daniel Pugsley – basso, taustalaulu (1998-) * Mikey Demus – kitara, taustalaulu (2002-) * Arya Goggin – rummut (2002–) ==Diskografia== ===Studioalbumit=== *Babylon (2002) *Roots Rock Riot (2007) *Shark Bites and Dog Fights (2009) *Union Black (2011) *Kill the Power (2014) *Volume (2015) *Big Tings (2018) *Smile (2023) ==Aiheesta muualla== * Yhtyeen kotisivut Luokka:Brittiläiset alternative metal -yhtyeet Luokka:Brittiläiset vaihtoehtorockyhtyeet
Tynell

Tynell on muun muassa seuraavien henkilöiden sukunimi: * Daniel Tynell (s. 1976), ruotsalainen maastohiihtäjä * Helena Tynell (1918–2016), suomalainen muotoilija * Hellin Tynell (1909–2003), suomalainen lastenkirjailija * Paavo Tynell (1890–1973), suomalainen muotoilija * Jaana Tynell ja Tiina Tynell (s. 1963), Jaana ja Tiina -duon laulajat
Vesiminttu

Vesiminttu (Mentha aquatica) on aromaattisen tuoksuinen, monivuotinen ruohovartinen kasvi, joka kasvaa luonnonvaraisena Suomessa vain puronvarsilla Ahvenanmaalla. Siitä on kehittynyt myös Itämeren rannoille sopeutunut muunnos, meriminttu (Mentha aquatica var. litoralis), joka on harvinainen Ahvenanmaan ja Etelä-Satakunnan merenrantaniittyjen kasvi.Akeroyd, s. 165. Vesiminttu kasvaa 20–80 cm korkeaksi ja kukkii heinä–syyskuussa. Sen lehdet ovat puikeat ja hammaslaitaiset ja vastakkain kiinni kasvin varressa. Kukat ovat violetinpunaiset ja 3–4 mm pitkät ja muodostavat puolipallomaisia kukintoja varren ja siitä erkanevien haarojen latvoihin. Kukannuppuja suojaavat verhiöt ovat pitkät ja karvaiset. Vesiminttu voi risteytyä muiden minttujen kanssa: esimerkiksi vihermintun (Mentha spicata) kanssa se muodostaa piparmintun (Mentha × piperita) ja rantamintun (Mentha arvensis) kanssa kiehkuramintun (Mentha × verticillata). kuva:Mentha aquatica 04 ies.jpg|Varsi kuva:Mentha aquatica 02 ies.jpg|Lehti kuva:Mentha aquatica 05 ies.jpg|Kukka kuva:Mentha aquatica 07 ies.jpg|Heteitä == Lähteet == * === Viitteet === == Aiheesta muualla == *Luontoportti: Vesiminttu (Mentha aquatica) *Pohjolan kasvien pauloissa: Mentha aquatica subsp. aquatica – vesiminttu subsp. purovesiminttu *United States Department of Agriculture (USDA): Mentha aquatica *Dr. Duke's Phytochemical and Ethnobotanical Databases: Mentha aquatica Luokka:Mintut
Korvatorven risa

Korvatorven risa () sijaitsee korvatorvien takana nenäontelossa. ==Katso myös== * Kitarisa * Kielirisa * Nielurisa Luokka:Korva
Jimmy Carr

James Anthony Patrick ”Jimmy” Carr (s. 15. syyskuuta 1972) on englantilais- irlantilainen koomikko, kirjailija, näyttelijä sekä radio- ja televisiojuontaja. Hän on hyvin tunnettu mustasta huumoristaan. Valmistuttuaan Carr työskenteli Shellin markkinointiosastolla. Hän siirtyi komedia-alalle vuonna 2000. Jimmy Carr on julkaissut seuraavat stand up -DVD:t: *Jimmy Carr Live (2004) *Jimmy Carr: Stand Up (2005) *Jimmy Carr: Comedian (2007) *Jimmy Carr: In Concert (2008) *Jimmy Carr: Telling Jokes (2009) *Jimmy Carr: Making People Laugh (2010) *Jimmy Carr: Being Funny (2011) *Jimmy Carr: Laughing and Joking (2013) *Jimmy Carr: Funny Business (2016) == Aiheesta muualla == * Virallinen sivusto * Luokka:Brittiläiset juontajat Luokka:Brittiläiset koomikot Luokka:Englantilaiset kirjailijat Luokka:Englantilaiset näyttelijät Luokka:Stand up -koomikot Luokka:Vuonna 1972 syntyneet Luokka:Elävät henkilöt
Aiguille Noire de Peuterey

Aiguille Noire de Peuterey on 3 773 metriä korkea Grajisilla Alpeilla Italiassa sijaitseva vuorenhuippu. Se on osa Mont Blancin massiivia sijaiten Mont Blancista jonkin verran kaakkoon. Sen kanssa samaan Mont Blancilta haarautuvaan harjanteeseen kuuluvat myös mm. Aiguille Blanche de Peutereyn (4 108 m), Pointe Guglierminan (3 891 m) ja Les Dames Anglaisesin (3 601 m) huiput. thumb|left|150px|Aiguille Noire de Peuterey nähtynä La Paludista heinäkuussa 2009 == Aiheesta muualla == * Kuvia, hieman tietoa kiipeämisestä ja yleisesti, SummitPost (englanniksi) Luokka:Alppien vuoret Luokka:Italian vuoret Luokka:Aostanlaakson vuoret
Jumalan hampaat

Jumalan hampaat on suomalainen tositapahtumiin perustuva lyhytelokuva, joka on julkaistu vuonna 2006. == Juoni == Juhan rippikoulu keskeytyy, kun syrjäisen kylän kirkon pihaan kurvaa pakettiauto. Pappi johdattaa nuoret pihalle katsomaan harvinaisia vieraita. Juhan kauhistukseksi pakettiauton tavaratilasta paljastuu hammaslääkärin vastaanotto. Rippilahjana koko kylän nuorille on päätetty laittaa tekohampaat, ja niiden tieltä omat hampaat on poistettava. Kaveriensa tuskan nähdessään Juha pötkii pakoon, mutta ei pääse puusta pitkään. Rippihampaiden saaminen vaikuttaa väistämättömältä, kunnes korkeammat voimat puuttuvat peliin. == Aiheesta muualla == * Luokka:Suomalaiset lyhytelokuvat Luokka:Vuoden 2006 suomalaiset elokuvat
Anke Dannowski

Anke Dannowski (s. 15. kesäkuuta 1978 Dresden) on saksalainen pyöräsuunnistaja ja maailmanmestari. Seuratasolla hän edustaa ESV Dresden MBO:ta. Maailmancupin kokonaiskilpailussa 2003 Dannowski sijoittui kahdeksanneksi. Ballaratin MM- kilpailuissa 2004 hän voitti pitkän matkan maailmanmestaruuden. Banská Bystrican MM-kilpailuissa 2005 hän voitti viestikultaa Gerit Pfuhlin ja Antje Bornhakin kanssa sekä pitkältä matkalta pronssia. ==Lähteet== Luokka:Saksalaiset pyöräsuunnistajat Luokka:Vuonna 1978 syntyneet Luokka:Elävät henkilöt
Dirk Boest Gips

Dirk Boest Gips (30. heinäkuuta 1864 Dordrecht - 11\. marraskuuta 1920 Haag) oli alankomaalainen ampuja ja olympiamitalisti. Hän osallistui Pariisin olympialaisiin 1900, joissa hän voitti pronssia 50 metrin vapaapistoolin joukkuekilpailusta. Boest Gipsin nimi oli pitkään kateissa. Virallisesti hänen nimensä oli Gerardus van Haan ja lähes kaikki lähteet kutsuivat häntä van Haaniksi tai van Looniksi. Alankomaalainen olympiahistorioitsija Anthony Bijkerk etsi oikeaa nimeä nelisenkymmentä vuotta, kunnes tammikuussa 2000 hän julkaisi artikkelin, joka todisti, että van Haanin nimi olikin Boest Gips. Luokka:Alankomaalaiset olympiamitalistit Luokka:Alankomaalaiset ampujat Luokka:Vuonna 1864 syntyneet Luokka:Vuonna 1920 kuolleet
Henrik Sillem

Henrik Sillem (12. elokuuta 1866 Amsterdam - 13\. heinäkuuta 1907) oli alankomaalainen ampuja ja olympiamitalisti. Hän, Solko van den Bergh ja ranskalainen François Monod laittoivat alkuun ammunnan MM-kilpailut. Sillem osallistui itse Pariisin olympialaisiin 1900 ja voitti pronssia 50 metrin vapaapistoolin joukkuekilpailussa. Luokka:Alankomaalaiset olympiamitalistit Luokka:Alankomaalaiset ampujat Luokka:Vuonna 1866 syntyneet Luokka:Vuonna 1907 kuolleet
Anthony Sweijs

Anthony Ahasuerus Hendrik Sweijs (18. heinäkuuta 1852 – 30. syyskuuta 1937 Rotterdam) oli alankomaalainen ampuja ja olympiamitalisti. Sweijs osallistui Pariisin olympialaisiin 1900, joissa hän voitti pronssia 50 metrin vapaapistoolin joukkuekilpailussa. == Lähteet == *Sweijsin profiili sports- reference.com-sivustolla Luokka:Alankomaalaiset olympiamitalistit Luokka:Alankomaalaiset ampujat Luokka:Vuonna 1852 syntyneet Luokka:Vuonna 1937 kuolleet
Duncan (Kanada)

Duncan on pieni kaupunki Vancouverinsaarella Brittiläisessä Kolumbiassa, Kanadassa. Sen asukasluku on vajaa 5 000 (VL 2016). Pinta-alaltaan se on Kanadan pienin kaupunki, vain runsaan kahden neliökilometrin laajuinen. Kaupungiin johtaa myös yksi moottoritie. Duncanin nykyinen pormestari on Phil Kent. == Tunnettuja duncanilaisia == * Matt Ellison, entinen NHL -pelaaja * Greg Adams, entinen NHL -pelaaja * Geoff Courtnall, entinen NHL -pelaaja * Russ Courtnall, entinen NHL -pelaaja * Doug Bodger, entinen NHL -pelaaja * Mike Sweeney, entinen jalkapalloilija, pelasi Kanadan maajoukkueessa Vuoden 1986 jalkapallon maailmanmestaruuskisoissa * Robin Bawa, entinen -NHL pelaaja ==Lähteet== == Aiheesta muualla == * Kaupungin kotisivut Luokka:Brittiläisen Kolumbian kaupungit
Surutta? Sekaisin

Surutta? Sekaisin (Dazed and Confused) on vuonna 1993 ensi-iltansa saanut Richard Linklaterin ohjaama elokuva. Elokuvassa eletään vuotta 1976 ja se kertoo lukuisista nuorista lukuvuoden viimeisenä koulupäivänä, joiden tavoitteena on pääasiassa juoda alkoholia, polttaa marihuanaa ja pitää hauskaa kaikilla tavoin. Rooleissa nähdään mm. Jason London, Wiley Wiggins, Milla Jovovich, Rory Cochrane, Matthew McConaughey, Adam Goldberg, Anthony Rapp, Marissa Ribisi, Ben Affleck ja Michelle Burke. Elokuvan soundtrackilla esiintyvät muun muassa Alice Cooper, Black Sabbath, Bob Dylan, Foghat, Ted Nugent, Lynyrd Skynyrd ja Deep Purple. == Arvioita == Video-oppaassa vuodelta 1994 Bello Romano kutsuu elokuvaa kevyesti katu-uskottavaksi teinisekoiluksi ja antaa sille kaksi tähteä viidestä, mikä vastaa sanallista arviota ”keskinkertainen”. Yle Teeman televisioesityksen alla helmikuussa 2023 Ilta- Sanomien Siru Valleala näki elokuvassa yltiöamerikkalaisuudesta ja juonettomuudesta huolimatta Linklaterin ohjaustöille tyypillistä vahvaa nostalgiaa, pakahduttavaa nuoruuden riemua sekä suurta ymmärrystä ja myötätuntoa tarinan hahmoja kohtaan. == Lähteet == == Aiheesta muualla == * * * Luokka:Vuoden 1993 yhdysvaltalaiset elokuvat Luokka:Richard Linklaterin ohjaamat elokuvat Luokka:Yhdysvaltalaiset nuortenelokuvat Luokka:Elokuvat koulusta ja koulutuksesta Luokka:Elokuvat ystävyydestä
Jianshe

thumb|Jianshen valmistama mönkijä Chongqing Jianshe Motorcycle Co., Ltd () on kiinalainen valtio-omisteinen yritys, joka valmistaa etupäässä moottoripyöriä ja kompressoreita ajoneuvojen ilmastointilaitteisiin. Sen pääkonttori sijaitsee Chongqingissä ja sillä on noin 5 000 työntekijää. Yrityksen juuret ovat Hubein maakunnan Hanyangiin vuonna 1889 perustetussa asetehtaassa. Tehdas siirrettiin Chongqingiin vuonna 1939 ja moottoripyörien valmistus siellä aloitettiin vuonna 1980. Vuodesta 1982 Jianshe on tehnyt yhteistyötä japanilaisen Yamahan kanssa. == Lähteet == == Aiheesta muualla == * Yrityksen internetsivut * Yrityksen internetsivut Luokka:Kiinalaiset moottoripyörävalmistajat
UFC 2009 Undisputed

UFC 2009 Undisputed on konsolipeli, joka kuvastaa vapaaottelu UFC:tä urheilulajina. Pelissä on kuusi ottelutyyliä, jotka ovat nyrkkeily, potkunyrkkeily, thainyrkkeily, BJJ, paini ja judo. Peli julkaistiin Yhdysvalloissa 19. toukokuuta 2009 Xbox 360:lle ja PlayStation 3:lle. Maailmanlaajuiseen kansikuvaan valittiin Forrest Griffin, kun Kanadassa myydyssä pelin kansikuvassa oli Georges St. Pierre.UFC 2009 Undisputed Cover Athletes Revealed ign.com 13.3.2009 Viitattu 6.5.2021 ==Pelattavuus== Peli on kuudes UFC-videopeli. Pelissä on kaikki painoluokat: raskassarja (heavyweight), alempi raskassarja (lightheavyweight), keskisarja (middleweight), välisarja (welterweight) ja kevytsarja (lightweight). Hahmoina on myös paljon kuuluisia ottelijoita ja pelissä myös esiintyy (ei pelattavana hahmona) UFC:n puheenjohtaja Dana White, kuuluttaja Bruce Buffer, kehätytöt Arianny Celeste ja Edith Labelle, kommentaattorit Joe Rogan ja Mike Golderg, nurkkauksessa olevat valmentajat ym. sekä cutmanit. Pelissä on myös klassisten otteluiden-modi, jossa voi pelata legendaarisia otteluita sekä voi myös pelata uraa itse tehdyllä ottelijalla (oikeilla UFC:n ottelijoilla ei voi pelata uraa). Pelin julkaisua ennen julkaistiin myös demo, jossa pystyi ottelemaan ottelun Chuck Liddell vs. Mauricio Rua, mukana olivat myös hahmot, joita ei voi käyttää pelissä. Pelissä on vain UFC:n ottelijoita. ==Ottelijat== ===Raskassarja=== * Andrei Arlovski * Mark Coleman * Mirko Filipović * Gabriel Gonzaga * Antoni Hardonk * Heath Herring * Cheick Kongo * Brock Lesnar * Justin McCully * Frank Mir * Minotauro Nogueira * Eddie Sanchez * Tim Sylvia * Fabricio Werdum * Cain Velasquez * Brandon Vera ===Alempi raskassarja=== * Houston Alexander * Michael Bisping * Tim Boetsch * Stephan Bonnar * Rashad Evans * Rich Franklin * Wilson Gouveia * Forrest Griffin * Dan Henderson * James Irvin * Quinton Jackson * Keith Jardine * Chuck Liddell * Lyoto Machida * Kazuhiro Nakamura * Tito Ortiz * Mauricio Rua * Anderson Silva * Thiago Silva * Wanderlei Silva * Brandon Vera ===Keskisarja=== * Ricardo Almeida * Michael Bisping * Rich Franklin * Wilson Gouveia * Kendall Grove * Dan Henderson * Martin Kampmann * Chris Leben * Thales Leites * Demian Maia * Nate Marquardt * Drew McFedries * Jason MacDonald * Yushin Okami * Amir Sadollah * Anderson Silva * Mike Swick * Evan Tanner ===Välisarja=== * Thiago Alves * Wolf Arroyo * Kylie Bradley * Josh Burkman * Marcus Davis * Jon Fitch * Matt Hughes * Anthony Johnson * Martin Kampmann * Josh Koscheck * Chris Lytle * Karo Parisyan * B. J. Penn * Amir Sadollah * Diego Sanchez * Ben Saunders * Matt Serra * Sean Sherk * Georges St. Pierre * Mike Swick ===Kevytsarja=== * Kylie Bradley * Mark Bocek * Rich Clementi * Mac Danzig * Nate Diaz * Frankie Edgar * Spencer Fisher * Kenny Florian * Hermes Franca * Tyson Griffin * Roger Huerta * Gray Maynard * B. J. Penn * Diego Sanchez * Matt Serra * Sean Sherk * Joe Stevenson * Thiago Tavares * Joe Lauzon ==Lähteet== Luokka:Vuoden 2009 videopelit Luokka:Xbox 360 -pelit Luokka:PlayStation 3 -pelit Luokka:Urheilupelit
Dent du Géant

Dent du Géant tai Aiguille du Géant () on 4 013 metriä korkea Grajisilla Alpeilla Italian ja Ranskan rajalla sijaitseva vuorenhuippu. Se on osa Mont Blancin massiivia sijaiten Mont Blancilta jonkin verran koilliseen. Sen länsipuolella sijaitsee Géantin jäätikkö. Sitä lähellä kulkevat myös Mont Blancin massiivin ylittävät (La Palud - Pavillon du Mont Frety - Punta Helbronner - Aiguille du Midi - Plan de L'Aiguille - Chamonix) köysiratahissilinjat. Ensimmäisenä huipulle kiipesi William Woodman Graham sekä oppaat Auguste Cupelin ja Alphonse Payot 20. elokuuta 1882. thumb|left|150px|Dent du Géantin ”hammas” nähtynä Punta Helbronnerilta heinäkuussa 2009 ==Aiheesta muualla== * SummitPost Luokka:Alppien vuoret Luokka:Italian vuoret Luokka:Ranskan vuoret Luokka:Italian ja Ranskan raja
Tim Hortons

Tim Hortons Inc. on kanadalainen pikaruokaravintolaketju. Se tunnetaan kahveistaan, donitseistaan ja bageleistaan. Ketjun ravintolat ovat suosittuja aamiaispaikkoja. Hortonsin perusti vuonna 1964 Hamiltonissa kanadalainen jääkiekkoilija Tim Horton. Hän kuoli auto-onnettomuudessa vuonna 1974, jonka jälkeen Hortonin liikekumppani Ron Joyce osti perikunnan osuuden. Yhtiön päämaja on nykyään Oakvillessa. == Lähteet == Luokka:Kanadalaiset yritykset Luokka:Pikaruokalat
(We Are) The Road Crew

(We Are) The Road Crew on brittiläisen heavy metal -yhtyeen Motörheadin kappale albumilta Ace of Spades. Kappale on melko tunnettu, ja se on julkaistu monilla yhtyeen kokoelma- ja livealbumeilla. Rakenne käsittää kolme säkeistöä, ja kahden ensimmäisen jälkeen tulee soolo. Kolmannen jälkeen tulee vielä loppuun soolo. Viimeisessä soolossa kuuluu, kuinka kitaristi "Fast" Eddie Clarke kaatuu soittaessaan, ja kitaran ääni alkaa kiertää. Sooloissa käytetään paljon wah-wah-pedaalia. Kappaleen sanoitukset kertovat roudareista. Lemmy kertoo kirjoittaneensa sanat kymmenessä minuutissa. Classic Albums-sarjassa yhtyeen roudarit kertoivat ruvenneensa itkemään kuultuaan kappaleen ensi kertaa, väittäen etteivät olleet koskaan kuulleet mitään niin kaunista.http://www.youtube.com/watch?v=3itc9siSnMc&feature;=related == Soittajat == * Lemmy Kilmister – basso, laulu * Eddie Clarke – kitara * Phil Taylor – rummut == Katso myös == * Ace of Spades == Lähteet == Luokka:Motörheadin kappaleet Luokka:Vuoden 1980 kappaleet
Yleisurheilun sisäratojen Euroopan-mestaruuskilpailut 1974

Yleisurheilun sisäratojen Euroopan-mestaruuskilpailut järjestettiin vuonna 1974 Göteborgissa, Ruotsissa. Kisojen ajankohta oli 9.–10. maaliskuuta. Kisapaikkana oli Scandinavium-halli, jonka juoksurata oli 196 metrin mittainen. == Mitalistit == === Miehet === Laji Kultaa Kultaa Hopeaa Hopeaa Pronssia Pronssia 60 m Valeri Borzov 6,58 Manfred Kokot 6,63 Aleksandr Korneljuk 6,66 400 m Alfons Brijdenbach 46,60 Andreas Scheibe 46,80 Günter Arnold 46,94 800 m Luciano Sušanj 1.48,07 András Zsinka 1.48,50 Jozef Plachý 1.49,49 1 500 m Henryk Szordykowski 3.41,78 Thomas Wessinghage 3.42,04 Włodzimierz Staszak 3.43,48 3 000 m Emiel Puttemans 7.48,48 Paul Thijs 7.51,76 Pavel Pěnkava 7.51,79 60 m aj Anatoli Mošiašvili 7,66 Mirosław Wodzyński 7,68 Frank Siebeck 7,75 4 × 2 kierrosta Michael Fredriksson Gert Möller Anders Faager Dimitre Grama 3.04,55 Pierre Bonvin Patrick Salvador Roger Vélazquez Lionel Malingre 3.05,46 – – Korkeushyppy Kęstutis Šapka 222 István Major 220 Vladimír Malý 217 Seiväshyppy Tadeusz Ślusarski 535 Antti Kalliomäki 530 Jānis Lauris 530 Pituushyppy Jean-François Bonhème 817 Hans Baumgartner 810 Max Klauß 803 Kolmiloikka Michał Joachimowski 17,03 Mihail Bariban 16,88 Bernard Lamitié 16,56 Kuulantyöntö Geoff Capes 20,95 Heinz-Joachim Rothenburg 20,87 Jaroslav Brabec 19,87 === Naiset === Laji Kultaa Kultaa Hopeaa Hopeaa Pronssia Pronssia 60 m Renate Stecher 7,16 Andrea Lynch 7,17 Irena Szewińska 7,20 400 m Jelica Pavličić 52,64 Nadežda Iljina 52,81 Waltraud Dietsch 52,84 800 m Elżbieta Katolik 2.02,38 Gisela Ellenberger 2.02,54 Gunhild Hoffmeister 2.02,59 1 500 m Tonka Petrova 4.10,97 Karin Krebs 4.11,33 Tamara Kazatškova 4.14,45 60 m aj Annerose Fiedler 8,08 Grażyna Rabsztyn 8,08 Meta Antenen 8,19 4 × 2 kierrosta Ann-Charlotte Hesse Lena Fritzson Ann-Margret Utterberg Ann Larsson 3.38,15 Liljana Tomova Sonja Zaharjeva Jordanka Filipova Tonka Petrova 3.39,21 – – Korkeushyppy Rosemarie Witschas 190 Milada Karbanová 188 Rita Kirst 188 Pituushyppy Meta Antenen 669 Angela Schmalfeld 656 Valeria Ștefănescu 639 Kuulantyöntö Helena Fibingerová 20,75 Nadežda Tšižova 20,62 Marianne Adam 19,70 == Mitalitaulukko == 1\. 4 2 2 8 2\. 3 5 7 15 3\. 3 3 3 9 4\. 2 1 0 3 5\. 2 0 0 2 5\. 2 0 0 2 7\. 1 1 4 6 8\. 1 1 1 3 9\. 1 1 0 2 9\. 1 1 0 2 11\. 1 0 1 2 12\. 0 3 0 3 13\. 0 2 0 2 14\. 0 1 0 1 15\. 0 0 1 1 == Katso myös == *Suomi yleisurheilun sisäratojen Euroopan-mestaruuskilpailuissa 1974 == Lähteet == * 1974 Luokka:Vuoden 1974 yleisurheilu Luokka:Göteborgin urheilutapahtumat Sisäratojen Euroopan-mestaruuskilpailut 1974
Salaisen agentin kansio

Salaisen agentin kansio () on ensimmäinen Harry Palmer -elokuva vuodelta 1965. Elokuvan ohjasi Sidney J. Furie. Nimiosassa oli vielä suurelle yleisölle tuntematon Michael Caine. Elokuva menestyi hyvin, ja sille tehtiin neljä jatko-osaa. British Film Instituten valitsemat asiantuntijat äänestivät Salaisen agentin kansion vuonna 1999 mukaan kaikkien aikojen sadan parhaan brittielokuvan listalle. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Rooleissa == == Lähteet == == Aiheesta muualla == * * Luokka:Brittiläiset romaaneihin perustuvat elokuvat Luokka:Poliittiset trillerit Luokka:Vuoden 1965 brittiläiset elokuvat
Harry Palmer

Harry Palmer on kuvitteellinen salainen agentti, joka on peräisin Len Deightonin kirjoista. Hahmo on seikkaillut elokuvissa Salaisen agentin kansio (1965), Hautajaiset Berliinissä (1966), Miljardin dollarin aivot (1967), Tappavaa menoa Pekingissä (1995) ja Pietarin keskiyö (1996). Harry Palmer -elokuvat olivat menestyksiä 1960-luvulla. Palmeria esitti Michael Caine ja hänen pomoaan Guy Doleman. Luokka:Elokuvahahmot Luokka:Kuvitteelliset salaiset agentit ja vakoojat
Hautajaiset Berliinissä (elokuva)

Hautajaiset Berliinissä (Funeral in Berlin) on vuonna 1966 valmistunut Harry Palmer -elokuvasarjan toinen osa. Elokuvan ohjasi tällä kertaa Guy Hamilton, joka oli ohjannut ennen elokuvaa menestyneen James Bond -elokuvan. Michael Caine jatkoi roolissaan Harry Palmerina. == Juoni == Harry Palmer lähetetään Itä-Berliiniin jossa neuvostoliittolainen tiedustelueversti on aikeissa loikata, ja kommunistien vakoilupäällikkö (Oscar Homolka) yrittää estää sen. Elokuva pohjautuu Len Deightonin romaaniin Funeral in Berlin (Hautajaiset Berliinissä). == Näyttelijät == Lähde: == Arvioita == Video-oppaassa vuodelta 1994 Bello Romano kutsui elokuvaa juoneltaan kulmikkaaksi ja pätevästi miehitetyksi. Hän antoi elokuvalle kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * * * Luokka:Vuoden 1966 brittiläiset elokuvat Luokka:Brittiläiset romaaneihin perustuvat elokuvat Luokka:Guy Hamiltonin ohjaamat elokuvat
Anita Aittala

Aini Anita Aittala (22. elokuuta 1927 Halikko – 15. marraskuuta 2009) oli suomalainen pika- ja keskimatkojen juoksija. Aittala voitti 800 metrin juoksun Suomen mestaruuden vuonna 1962. Hän voitti lisäksi matkalla hopeaa vuosina 1961 ja 1963 sekä pronssia vuosina 1950, 1952 ja 1953. 400 metrin juoksussa Aittala oli hopealla vuosina 1961 ja 1963 sekä pronssilla vuonna 1962. Sisäradoilla hän voitti Suomen mestaruuden 400 metrillä vuonna 1964 ja 800 metrillä vuosina 1962, 1963 ja 1964. Mynämäellä 30. heinäkuuta 1950 Aittala juoksi 800 metrin Suomen ennätyksen 2.23,0 parantaen Anna-Liisa Kurjen aiemmin samana päivänä Mäntässä juoksemaa ennätystä 2.24,8. Kurki rikkoi ennätyksen Valkeakosken SM-kisoissa pari viikkoa myöhemmin. ==Lähteet== * Luokka:Suomalaiset keskimatkojen juoksijat Luokka:Suomalaiset pikajuoksijat Luokka:Vuonna 1927 syntyneet Luokka:Vuonna 2009 kuolleet
Blast from the Past – Vihdoinkin pihalla

Blast from the Past – Vihdoinkin pihalla (Blast from the Past) on vuonna 1999 julkaistu romanttinen komedia, jonka on ohjannut Hugh Wilson. Pääosissa ovat Brendan Fraser, Alicia Silverstone, Sissy Spacek, Christopher Walken ja Dave Foley. == Juoni == Kommunistipelkoinen tiedemies (Christopher Walken) rakentaa 1960-luvun kylmän sodan aikana säteilysuojan syvälle maan alle. Suojaa on tarkoitus käyttää, kun ydinsota syttyy. Naapurustossa räjähtää lentokone ja räjähdyksen kuultuaan tiedemies luulee ydinsodan alkaneen. Hän lukitsee itsensä, vaimonsa ja poikansa Adamin (Brendan Fraser) 35 vuodeksi maan alle. Aikuiseksi tultuaan Adam pääsee ihmisten ilmoille ja rakastuu kauniiseen Eveen (Alicia Silverstone). == Lähteet == * Leffatykki.com - Vihdoinkin pihalla * Elonet - Blast from the Past Luokka:Vuoden 1999 yhdysvaltalaiset elokuvat Luokka:Yhdysvaltalaiset romanttiset draamakomediaelokuvat
Georg Joseph Beer

Georg Joseph Beer (23. joulukuuta 1763 Wien – 11. huhtikuuta 1821 Wien) oli itävaltalainen lääkäri. Beer tutki silmäsairauksia ja loi perustan tieteelliselle silmätautiopille. Hän kehitti kirurgisen toimenpiteen harmaakaihin hoitamiseksi ja kirjoitti oppikirjan silmäsairauksista 1813. Beer nimitettiin Wienin yliopiston silmätautiopin professoriksi vuonna 1818. Hän jäi työkyvyttömäksi 1819 aivohalvauksen seurauksena ja kuoli muutamaa vuotta myöhemmin. == Lähteet == * * * Luokka:Itävaltalaiset lääkärit Luokka:Vuonna 1763 syntyneet Luokka:Vuonna 1821 kuolleet
Aale

Aale on miehen ja aiemmin myös naisen etunimi. Nimi on syntynyt lyhentymänä monista vanhoista A:lla alkavista nimistä, joita ovat esimerkiksi miehennimet Alarik, Aleksander sekä naisennimistä erityisesti Alexandra. Naisen nimenä Aale ja sen muunnos Aali ovat olleet käytössä myös Virossa ja Inkerinmaalla. Digi- ja väestötietoviraston tietojen mukaan nimi Aale on annettu vuoden 2021 loppuun mennessä 396 miehelle ja noin 60–70 naiselle. Nimeä on annettu aina enemmän miehille, mutta tunnetuin Aale on nainen: runoilija Aale Tynni. Suosituimmillaan nimi oli 1900–1930-luvuilla. Nimen suosio on ollut pienessä nousussa 2000-luvulla. Nimeä Aale ei ole koskaan ollut virallisessa suomalaisessa nimipäiväkalenterissa. Se esiintyi kuitenkin Kansanvalistusseuran kalenterissa 1883, jossa sen nimipäiväksi ilmoitettiin 27. huhtikuuta. Inkerinmaalla Aalen nimipäivä oli aikoinaan 13. huhtikuuta. == Aale-nimisiä == * Aale Hakava, taidemaalari * Aale Lindgren, muusikko * Aale Mantila, näyttelijä * Aale Sariola, kansanedustaja * Aale Tynni, runoilija == Lähteet == Luokka:Etunimet
Jack Turner

Jack "Cactus Jack" Turner (12. helmikuuta 1920 Seattle, Washington – 12. syyskuuta 2004 Renton, Washington) oli yhdysvaltalainen kilpa-ajaja. Turner oli ensimmäinen kaksinkertainen AAA National Midget -mestari voitettuaan mestaruudet vuosina 1954–1955. Kaudella 1954 Turner ei voittanut kertaakaan, mutta seuraavalla kaudella voitti kuusi kertaa. Hän on voittanut myös neljätoista National USAC -tapahtumaa. Hän oli myös toinen Darlingtonissa 1956. Hän osallistui kuuteen Indianapolis 500 -kilpailuun kausilla 1956–1959 ja 1961–1963. Hän oli parhaimmillaan yhdestoista vuoden 1957 kilpailussa, joka oli ainoa kilpailu, jossa hän ajoi maaliin asti. Hän lopetti uransa vuoden 1963 Indy 500 -kilpailun harjoituksissa sattuneen onnettomuuden seurauksena. Turner valittiin vuoden 1984 National Midget Auto Racing Hall of Fameen. ==Lähteet== Luokka:Yhdysvaltalaiset Formula 1 -kuljettajat Luokka:Vuonna 1920 syntyneet Luokka:Vuonna 2004 kuolleet